ร้านเป็ดย่างเก่าแก่อายุร้อยกว่าปีร้านนี้ เป็นร้านดังย่านบางรัก ที่เหล่านักชิมทั่วสารทิศน่าจะรู้จัก และเคยลิ้มลองรสชาติกันมาแล้ว

เมนูนำเสนอวันนี้คือ เกี๊ยวหมี่เฉโป เรียกได้ว่าครบเครื่องจริง ๆ (ขาดก็เพียงปู) เส้นหมี่เหนียวนุ่มกำลังดี เครื่องแน่นจนแทบมองไม่เห็นบะหมี่ด้านล่าง เนื้อเป็ดนุ่มกำลังดี หมูแดงหวานหอม หมูกรอบไม่มันมาก (หนังแอบแข็งเล็กน้อย) ชามนี้ 100 บาท กินอิ่มกำลังดี

ใครที่ยังลังเลอยู่ จัดเลยครับ รับรองว่าเด็ด (^;^)